Diari Oficial de la Generalitat Valenciana


Sumari del DOGV 8057, del 07-06-2017 (2017/4848)

Informació pública de l'estudi de detall de l'avinguda dels Germans Maristes - carrer del General Urrutia (03561/2017/29).
--------------------------------------------------------------------------------------------------------------------------

### Dades del document

Número de DOGV
:   8057

Data del DOGV
:   07-06-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/4848


Data del document
:   30-05-2017

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de l'estudi de detall de l'avinguda dels Germans Maristes - carrer del General Urrutia (03089/2017/29).  
 [2017/4848]  
La Junta de Govern Local de l'Ajuntament de València, en sessió celebrada el 26 de maig de 2017, va adoptar l'acord que en la part dispositiva diu el següent:  
  
«Primer. Iniciar el procés de consulta a les administracions públiques afectades i persones interessades de l'estudi de detall de l'avinguda dels Germans Maristes - carrer del General Urrutia, durant un termini de 20 dies hàbils, per mitjà dels anuncis corresponents en el Diari Oficial de la Generalitat Valenciana i en un diari no oficial d'àmplia difusió de la localitat, i posar a disposició del públic la documentació tant en les dependències municipals com en el web municipal.  
Segon. Prorrogar per un any més l'eficàcia de l'acord de la Junta de Govern Local de 27.05.2016, que suspenia la tramitació i l'atorgament de les llicències de parcel·lació de terrenys, edificació i demolició de part de l'illa situada a l'avinguda dels Germans Maristes, carrer del General Urrutia, carrer de Juan de Ribera Berenguer (pintor) i carrer de Luis Antonio García Navarro, com a màxim fins a l'01.06.2018, en les mateixes condicions en què va ser acordada aquesta suspensió.  
  
Tercer. Comunicar aquest acord al Servei de Qualitat i Anàlisi Mediambiental, Contaminació Acústica i a Ocoval a l'objecte que aquest últim demane, remeta i coordine els informes preceptius de les entitats subministradores dels serveis públics urbans que puguen resultar afectats.  
Quart. Notificar aquest acord a les persones identificades com a públic interessat en l'informe ambiental territorial i estratègic.  
  
Cinqué. Procedir a la inserció en el web municipal www.valencia.es de la documentació sotmesa a informació pública, i posar-la a disposició del públic a l'Oficina Municipal d'Informació Urbanística, situada a la planta baixa de l'edifici municipal de l'Antiga Fàbrica de Tabacs ubicat al carrer d'Amadeu de Savoia, número 11.»  
  
I de conformitat amb el que estableix l'article 57, en relació amb l'article 53, de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), s'obri el període de consultes i informació pública per a la presentació d'al·legacions durant el termini de 20 dies hàbils, comptadors des de l'endemà de la publicació d'aquest acord en el Diari Oficial de la Generalitat Valenciana (DOGV).  
La documentació es troba a disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en la web d'Urbanisme www.valencia.es/urbanismo, en compliment de l'article 53.2 de la LOTUP.  
  
València, 30 de maig de 2017.- El secretari: Manuel Latorre Hernández.